**ҮНДЭСНИЙ ЗОХИЦУУЛАХ ЗӨВЛӨЛИЙН**

**ГҮЙЦЭТГЭХ ХОРООНЫ**

**ХУРЛЫН ТЭМДЭГЛЭЛ**

**2021 оны 01 сарын 29-ний өдөр Улаанбаатар хот**

Хуралд 4 гишүүн оролцсон (ирц 80%), Хурал Zoom аппликейшн ашиглан онлайнаар 15:00-16:00 цагийн хооронд болов.

1. Х.Ганбаатар, ҮЗЗ-ийн Дарга
2. Ж.Одгарьд, Шашны байгууллагын төлөөлөл
3. П.Анузаяа, ДЭМБ-ын мэргэжилтэн
4. Ц.Пүрэвжав, Олон нийтийн төлөөлөл

**Хуралд оролцоогүй гишүүн:**

1. Б.Цогтбаатар, ҮЗЗ-ийн Дэд дарга, ЭМЯ /Гишүүнчлэлийн хугацаа дууссан/

**Урилгаар оролцсон хүмүүс:**

1. Доктор Индермохан Нарула, СОНА-ны Багын ахлагч
2. Доктор T.Аира, СОНА-ны мэргэжилтэн

ҮЗЗ-ийн гишүүд Гүйцэтгэх Хорооны хурлын хөтөлбөрийг санал нэгтэйгээр хэлэлцэн баталж, Гүйцэтгэх Хорооны хурлыг ҮЗЗ-ийн дарга Х.Ганбаатар даргалав.

**Хөтөлбөр 1. ҮЗЗ-ийн 87 дахь удаагийн хурлын шийдвэрийн дагуу 2020-2021 оны ҮЗЗ-ийн хэмнэгдсэн санхүүжилтийг дахин төлөвлөх саналуудыг танилцуулж хэлэлцэн шийдвэрлэх**

**Х.Ганбаатар:** Гүйцэтгэх хорооны гишүүдийн ирц бүрдсэн тул энэ удаагын хурлыг нээж байна. Хэлэлцэх асуудалтай холбоотой гишүүдэд санал байна уу?

**Ц.Пүрэвжав:** ҮЗЗ-ийн санхүүжилтын дахин хуваарилах асуудлыг энэ удаагийн Гүйцэтгэх хорооны хурлаар бид шийдэх үү, эсвэл ахин ҮЗЗ-ийн хурлаар хэлэлцэж шийдэх үү?

**Х.Ганбаатар:** Гүйцэтгэх хорооны хурлаар нийт гишүүдээс ирүүлсэн саналыг танилцуулан нэгдсэн байр сууринд хүрэх, шийдвэр гаргах зорилготой. Хэрвээ ҮЗЗ-ийн хурлаар ахин хэлэлцэх шаардлагатай бол хэлэлцүүлнэ. Оюундарь, үүн дээр нэмэх тайлбар байвал хэлнэ үү.

**Б.Оюундарь:** ҮЗЗ-ийн 87 дахь хурлаар ҮЗЗ-ийн хэмнэгдсэн санхүүжилтыг дахин хуваарилах асуудлаар нийт гишүүдээс 1 дүгээр сарын 20 хүртэл санал авсан. Нийт 6 гишүүнээс 20 гаруй санал дэвшүүлсэн ба уг саналуудыг нээлттэйгээр бүх гишүүдэд имэйлээр хүргэсэн. Гүйцэтгэх хорооны хурлаар уг саналуудыг хэлэлцүүлэн Глобаль сангийн шаардлагын дагуу зөвшөөрөгдөх боломжтой саналуудыг яаралтай батлан цаг алдалгүй Глобаль санд өргөн барих хэрэгтэй. Учир нь санхүүгийн жил 3 дугаар сарын 31-ний өдрөөр дуусах ба үүнээс өмнө бид саналаа өгч батлуулах шаардлагатай. 2020-2021 оны ҮЗЗ-ийн үйл ажиллагаанд нийт 60,000 ам.доллар батлагдсан. Үүнд ҮЗЗ-ийн захиргааны зардал болон үйл ажиллагааны зардал багтдаг. Одоогоор ЭМЯ-ны нэмэлт санхүүжилтын дансанд 30,000 ам.доллар нь шилжин орж ирсэн ба үлдсэн 30,000 ам.доллар нь 2021 оны 3 сарын 31-ээс өмнө шилжин орж ирэх юм. ҮЗЗ-ийн 87 дахь хурлаар танилцуулсанчлан 3 сарын 31-ний байдлаар ойролцоогоор 20,000 ам.доллар хэмнэгдэх юм. Үүнтэй холбоотой гишүүдээс ирүүлсэн саналыг танилцуулж байна.

|  |  |  |
| --- | --- | --- |
| **Нэр, төлөөлөл** | **ҮЗЗ-ийн гишүүний дэвшүүлсэн санал** | **ҮЗЗ-ийн ажлын албаны тайлбар** |
| **Ц.Ганхүү**  Сүрьеэгийн чиглэлээр үйл ажиллагаа явуулдаг ТББ-ын төлөөлөл | Цахим сургалт: Ковидын үед Сүрьеэгийн тусламж үйлчилгээг хэрхэн орхигдуулахгүй зохицуулах талаар сум багийн эмч нарын түвшинд сургалтын хэрэгцээ маш их байна. Энэ сургалтыг маш богино хугцаанд 21 аймаг тус бүрээр 331 суманд хүргэх шаардлага байна. Энэ үед сүрьеэгийн тусламж үйлчилгээ зарим аймаг, суманд доголдож  магадгүй байна. | 18. CCMs must allocate at least 15% of the CCM Funding Agreement amount to support constituency engagement for non-governmental sector activities, in order to facilitate non- governmental constituency consultations, including civil society and key population groups, and to promote and improve the quality of stakeholder participation. Failure to comply with this requirement may affect disbursement decisions in subsequent years and calculation of the Funding Envelope. |
| Хамтрагч талуудын оролцоог дэмжих, төслийн үйл ажиллагааг уялдуулах зорилготой хурал семинар г.м  зүйлийг цахимаар хийж болно. Үүнийг бас Ковидын үед  сүрьеэгийн тусламж үйлчилгээг хэрхэн орхигдуулахгүй зохицуулах талаар байвал зүгээр байна. Зарим аймаг сүрьеэгийн тасагаа чөлөөлөөд ковидын тусгаарлалтанд ашиглахаар зохицуулж, сүрьеэгийн эмч нарыг ковидын дайчилгаанд татан ажиллуулж эхлэсэн байна. Ингэж болохгүйг  сайтар ойлгуулж, хэлж ярих шаадлагатай байна. Шинээр сонгогдсон Засаг дарга, ЭМГ-ын дарга нарыг сургах шаардлагатай байна. | Төслийн тогтвортой байдлыг хангах чиглэлээр харилцагч талуудын зөвлөлдөх уулзалтыг зохион байгуулах боломжтой. |
| Хөндлөнгийн техникийн дэмжлэг:  Үүн дээр аймгуудаас өөрсдөөс нь сонгоод дэмжлэг үзүүлэх баг гаргаж, хяналт, үнэлгээ хийгээд түүн дээрээ үндэслээд  ажлын байрны дэмжлэгт сургалт хийлгэвэл ямар вэ?  Энэ багийг бид эндээс сургах боломжтой | The use of CCM Funding has the following limitations:   1. cannot be used to remunerate CCM members; 2. cannot be used to finance Principal Recipient’s activities; |
| ҮЗЗ-ийн ажлын албаныхнаас гадна 2021-2023 оны төслийг боловсруулахаас авахуулаад өргөн барих хүртэл маш их хүч хөдөлмөр зарсан ажлын хэсгийн гишүүдийг бага ч болов урамшуулах хэрэгтэй байх /хууль дүрмэндээ таарч байвал/ | The use of CCM Funding has the following limitations:   1. cannot be used to remunerate CCM members; 2. cannot be used to finance Principal Recipient’s activities; 3. cannot be used for consultancy costs associated with writing national funding requests for Global Fund financing |
| **Ч.Сэмжидмаа**  Хүний эрхийн чиглэлээр үйл ажиллагаа явуулдаг ТББ-ын төлөөлөл | ҮЗЗ-ийн ажлын албаны ажилчидад 13 дахь сарын цалингаар урамшуулах-ДЭМЖИЖ БАЙНА. | ҮЗЗ-ийн 87 дахь удаагийн хурлаас гарсан санал |
| Миний хувьд НҮБ-ын хар тамхи, гэмт хэрэгтэй тэмцэх албанаас гаргасан 36 хуудас "Drop-in center for injecting users" Standard operating procedure буюу " Хар тамхи, мансууруулах бодис судсаар тарьж хэрэглэгчдэд зориулсан Дропин төвийн үйл ажиллагааны стандарт зааварчилгааг орчуулах хянах, батлуулахад зориулсан санхүүжилтийг Наркологийн төвд хүсэж байна.Наркологийн төв болоод ТББ-ын хар тамхи, мансууруулах бодис хэрэглэгчдэд зориулсан эмчилгээ үйлчилгээний үйл ажиллагаанд маш их дутагдалтай гэж хардаг асуудал. Урьдчилсан тооцоогоор орчуулга, хяналт, батлуулахад нийт 2,5 сая төгрөг гэж харж байна. Хэрвээ зөвшөөрөгдвөл хуулийн дагуу тооцооллыг хийх болно. | МУ-ын хэмжээнд энэ чиглэлээр хийгдсэн судалгаа дутмаг тул ГС-гаас хар тамхи, мансууруулах бодис судсаар хэрэглэгчидэд чиглэсэн санхүүжилтийг олгодоггүй. Тус судалгааг цаашид бодлого боловсруулхад ашиглах боломжтой юм. Гэвч ГС-гийн дараах журмын дагуу зөвшөөрөгдөхгүй болов уу.  The use of CCM Funding has the following limitations:   1. cannot be used to remunerate CCM members; 2. cannot be used to finance Principal Recipient’s activities; |
| **О.Янжмаа**  Боловсролын салбарын төлөөлөл | Монгол Улсад жилд 20,000 гаруй оюутан шинээр элсэн суралцаж байгаа билээ. Бид нийт хэмнэгдсэн 73,0 сая төгрөгөөр шинээр элсэн суралцаж буй залуучууддаа Сүрьеэгээс урьдчилан сэргийлэх үзлэгт хамруулахад зарцуулах боломж байгаа эсэхэд судалгаа хийж дэмжиж ажиллах боломж гаргахыг санал болгож байна. | The use of CCM Funding has the following limitations:  cannot be used to finance Principal Recipient’s activities; |
| **Г.Нямпүрэв**  Эрсдэлт бүлгийн хүн амын төлөөлөл | Эрсдэлт бүлгийн хүн амд COVID-19 үед халдвараас хамгаалах багц олгох хүсэлтэй байна. Үүнд трансжендэр, ЭБЭ, биеэ үнэлэгч эмэгтэйчүүдэд олгох. Мөн эрсдэлт бүлгийн хүн амтай ажилладаг ТББ нарын ХОА нарт тус багцыг олгох хүсэлтэй байна. | The use of CCM Funding has the following limitations:  cannot be used to finance Principal Recipient’s activities; |
| **Ж.Мөнх-жаргал**  Төрийн байгууллагын төлөөлөл | Нийслэлийн хэмжээнд төрөлхийн тэмбүү болон сүрьеэ өвчнийг эрт илрүүлэх үйл ажиллагааг зохион байгуулах (10 сая төгрөг) | The use of CCM Funding has the following limitations:  cannot be used to finance Principal Recipient’s activities; |
| ХӨСҮТ-д БЗДХ-ын вирус ялгадаг аппарат 1 ширхэгийг худалдан авч өгөх |
| ҮЗЗ-ийн гишүүн бус Хяналтын хорооны 3 гишүүнд урамшуулал олгох | ҮЗЗ-ийн гишүүн бус, хөндлөнгийн мэргэжилтнүүдэд цалин олгох эрхийг ГС-гаас олгосон байдаг. |
| ҮЗЗ-ийн Ажлын албаны 2 ажилтанд урамшуулал олгох | ҮЗЗ-ийн 87 дахь удаагийн хурлаас гарсан санал |
| ҮЗЗ-ийн Ажлын албаны холбогдох материалуудыг архивт хадгалуулах ажлыг зохион байгуулах | ҮЗЗ-ийн үйл ажиллагааны зардлаас гаргах боломжтой. |
| О.Янжмаа гишүүний саналын хувьд ЭМЯ-аас тус чиглэлээр судалгаа хийгдэж байсан | **-** |
| Г.Нямпүрэв гишүүний саналын хувьд ЭБЭ болон ЭБҮ бүлэгт чиглэсэн ТББ-ууд өөрсдийн санхүүжилтээс багцыг олгох боломжтой учир дэмжихгүй байна. | **-** |
| **Ц.Пүрэвжав**  Олон нийтийн төлөөлөл | Мөнхжаргал гишүүний 2 саналыг дэмжиж байна:  1. Нийслэлийн хэмжээнд төрөлхийн тэмбүү болон сүрьеэ өвчнийг эрт илрүүлэх үйл ажиллагааг зохион байгуулах (10 сая төгрөг)  2. ХӨСҮТ-д БЗДХ-ын вирус ялгадаг аппарат 1 ширхэгийг худалдан авч өгөх |  |
| 1. ҮЗЗ-ийн гишүүн бус Хяналтын хорооны 3 гишүүнд урамшуулал олгох - энэ 3 гишүүн ямар үүрэгтэй оролцдог вэ? ажлын ачаалал тийм их байдаг уу?  2. ҮЗЗ-ийн Ажлын албаны 2 ажилтанд урамшуулал олгох - 2 ажилтан цалинтай ажиллаж байгаа, хөдөлмөрийн гэрээний дагуу хөдөлмөрийн хөлсний хэмжээг зөвшөөрсний үндсэн дээр ажиллаж байгаа учир нэмэлт урамшуулал өгөх шаардлагагүй  3. ҮЗЗ-ийн Ажлын албаны холбогдох материалуудыг архивт хадгалуулах ажлыг зохион байгуулах - архивт хадгалуулахад төлбөр төлөх ёстой юу? дижитал хэлбэрээр материалуудаа хадгалаад явбал үүн дээр төлбөр гарахгүй. Ажлыг алба үүнийг өөрсдөө хариуцаж явах ёстой. |  |
| **Ажлын албаны санал** | Цахим хурлын төхөөрөмж, зөөврийн компьютер |  |

**Х.Ганбаатар:** ҮЗЗ-ийн гишүүдээс ирүүлсэн саналуудаас хэд нь Глобаль сангийн дүрмэнд нийцэж зөвшөөрөгдөх боломжтой байна? Мөн нийт ирүүлсэн саналуудын үнийн дүн нь ойролцоогоор хэдэн ам.доллар болох вэ?

**Б.Оюундарь:** Ойролцоогоор 20 орчим ирүүлсэн саналаас 10 орчим нь Глобаль сангийн дүрмэнд нийцэж байна. Үнийн дүнгийн хувьд хараахан тооцоолоогүй байна, Гүйцэтгэх хорооны гишүүдээс баталсан саналуудыг Глобаль санд илгээж эцсийн байдлаар батлагдсан саналууд дээр үндэслэн тооцоог гаргасан нь зүйтэй гэж үзэж байна.

**П.Анузаяа:** ДЭМБ-ийн байгууллагын суурин төлөөлөгч Доктор Сергей даргад хуралтай холбоотой ҮЗЗ-ийн Ажлын албанаас ирүүлсэн мэдээллүүдийг хүргэсэн. Өнөөдөр өөр хурал давхцсан тул, миний бие төлөөлөн саналыг хүргүүлж байна. Тодруулах хэдэн асуулт байна. Өмнөх хурлаар танилцуулахад хэмнэгдсэн санхүүжилт 26,000 ам.доллар гэж байсан, өнөөдрийн хурлаар 20,000 ам.доллар гэж танилцууллаа. Энэ аль дүн нь вэ? Гишүүдээс санал авахдаа Глобаль сангийн дүрмийн дагуу зөвшөөрөгдсөн зүйл, заалтыг хавсаргаж явуулсан уу, нээлттэйгээр явуулсан уу, нийт 6 гишүүний саналаас 4 гишүүн нь Үндсэн хүлээн авагчийн үйл ажиллагааг дэмжсэн үйл ажиллагаатай холбоотой санал ирүүлсэн нь ажиглагдлаа. Глобаль сангийн дүрмийн дагуу Үндсэн хүлээн авагчийн үйл ажиллагаатай холбоотой санхүүжилт нэгэнт зарцуулж болохгүй тул ҮЗЗ-ийн Ажлын албаны үйл ажиллагааг дэмжсэн үйл ажиллааг явуулах нь зүйтэй гэж санал өгч байна. Ковид-19 нөхцөл байдалтай холбоотой аль ч шатны үйл ажиллагааг тасалдуулахгүй тогтвортой явуулах нь нэн чухал байна. Үүнтэй холбоотой цалин урамшуулал гэхээс илүү хүний нөөцийг нэмэх, шаардлагатай тоног төхөөрөмж, зөөврийн компьютер авах, Zoom хурал хийх 1 жилийн эрх авах, өөрсдийн дотоод нөөц бололцоог нэмэгдүүлэхэд чиглэсэн үйл ажиллагааг дэмжих саналтай байна. Хэрвээ Үндсэн хүлээн авагчийн үйл ажиллагааг дэмжих боломжтой болсон тохиолдолд үүн дээр мөн саналаа хэлмээр байна. 1-д ХДХВ/ДОХ, Сүрьеэ өвчний үндсэн тусламж үйлчилгээ, эрт илрүүлгийн ажлыг тасалдуулахгүй байлгах тал дээр үйл ажиллагааг дэмжих саналтай байна. 2-т ХДХВ/ДОХ, Сүрьеэ өвчний тусламж үйлчилгээ үзүүлж буй эмч мэргэжилтнүүд, өвчтнүүдэд Ковид-19 цар тахлаас сэргийлэх хамгаалах хэрэгсэл авч өгөх саналтай байна. Миний хувьд саналаа хэлж дууслаа, 15:40 минутанд өөр хурал эхлэх гэж байгаа тул хурлаас гарч болох зөвшөөрлийг Ганбаатар даргаас хүсч байна.

**Х.Ганбаатар:** Ажил хэрэгч чухал санал хэлсэн Анузаяа гишүүнд талархаж байна. Ажлын алба тодруулсан асуултанд хариулт өгнө үү.

**Б.Оюундарь:** Хэмнэгдсэн санхүүжилтийн хувьд ҮЗЗ-ийн 87 дахь хурлаар танилцуулах үед 2020 оны 12 сарын 31 хүртэлх байдлаар хэмнэгдсэн санхүүжилт 26,000 ам.доллар байсан ба 2021 оны 03 сарын 31 хүртэлх үйл ажиллагаа болон захиргааны зардлыг тооцож үзээд 20,000 ам.долларын хэмнэгдсэн санхүүжилт гарах боломжтой болсон. 2 дахь асуултын хувьд ҮЗЗ-ийн гишүүдээс санал авах үед гишүүдэд Глобаль сангийн дүрмийн хувьд ямар хүрээнд санал өгөх талаар мэдээллэсэн. 3 дахь асуултын хувьд Глобаль сангийн баримт бичигт зааснаар ҮЗЗ-ийн хөрөнгөөр Үндсэн хүлээн авагчийн үйл ажиллагааг дэмжих боломжгүй гэж заасан байдаг. Хүний нөөцийн хувьд ҮЗЗ-ийн Ажлын албанд 2 хүртэлх хүн ажиллуулах боломжтой байдаг. Төслийн тогтвортой байдлыг хангах чиглэлээр Глобаль сангаас C19RM механизм байгуулсан ба Монгол улсын хувьд тодорхой хэмжээний санхүүжилтийг авсан. Тиймээс ҮЗЗ-ийн санхүүжилтээр тогтвортой байдлыг хангах үйл ажиллагааг санхүүжүүлэх боломжгүй гэж харж байна.

**П.Анузаяа:** Тодорхой хариулт өгсөн Оюундарьт баярлалаа. ҮЗЗ-ийн хэмнэгдсэн санхүүжилтыг Ажлын албаны үйл ажиллагааг дэмжих ажилд зарцуулах боломжтой гэж ойлголоо, үүн дээр гишүүд саналаа хэлж тогтох байх.

**Х.Ганбаатар:** Анузаяа гишүүн нэгэнт өөрийн саналаа хэлсэн тул 15:40 минутаас өөр хуралтай бол хурлыг орхих зөвшөөрөл олгож байна. Ажлын албанаас хөтөлбөрийн дагуу танилцуулах 2 дахь асуудлын талаарх мэдээллийг Анузаяа гишүүнд дараа нь имэйлээр явуулна уу.

**Индермохан Нарула:** Юуны түрүүнд Глобаль сангийн баримт бичгийн дагуу саналуудаа дэвшүүлэх мөн тус үйл ажиллагааны зардалыг тооцох шаардлагатай гэж бодож байна. Эсвэл Глобаль санд ҮЗЗ-ийн хэмнэгдсэн санхүүжилтийг юунд зарцуулах талаар саналыг нь авч юунд зарцуулахаа шийдэх хэрэгтэй гэж бодож байна.

**Б.Оюундарь:** Гишүүдээс ирүүлсэн санал дээр одоогоор тооцоо гаргааүй байгаа ба юуны түрүүнд зөвшөөрөгдөх боломжтой саналуудаа Глобаль сан руу явуулан, зөвшөөрөгдсөн тохиолдолд санал гаргасан гишүүдтэй хамтран тооцоо гаргасан нь зүйтэй гэж үзэж байна. Хэрвээ урьдчилан төсөв гаргах шаардлагатай гэж үзвэл Ажлын албанаас үүнийг гарган эргэн та бүхэнд танилцуулах боломжтой.

**Ц.Пүрэвжав:** ҮЗЗ-ийн гишүүдээс ирүүлсэн саналууд дээр юуг санхүүжүүлэх боломжтой болон боломжгүй нь тодорхой болсон тул санхүүжүүлэх боломжтой санал дээрээ төсвөө гарган Глобаль сан руу явуулах хэрэгтэй гэж үзэж байна. Мөнхжаргал гишүүний гаргасан ХДХВ/ДОХ-ын вирус тоолох аппарат, тоног төхөөрөмж авах асуудлыг дэмжиж байсан юм, ХӨСҮТ-ийн хувьд үндсэн хүлээн авагч бус салбар хүлээн авагч тул дэмжих боломжтой гэж харж байна. Эсвэл энэ хэмнэгдсэн санхүүжилт нь зөвхөн ҮЗЗ-ийн үйл ажиллагаанд зарцуулах шаардлагатай байдаг уу?

**Б.Оюундарь:** Энэхүү хэмнэгдсэн санхүүжилтыг зөвхөн ҮЗЗ-ийн үйл ажиллагаанд зарцуулах шаардлагатай.

**Х.Ганбаатар:** ҮЗЗ-ийн гишүүдээс санал болонГүйцэтгэх хорооны гишүүдийн өгсөн саналуудын дагуу ҮЗЗ-ийн Ажлын албаны тоног төхөөрөмж болон баазыг бэхжүүлэхэд ажилд зарцуулах хэрэгтэй гэж бодож байна. Ковид-19 нөхцөл байдалтай холбоотой энэ оныг дуустал хурал, зөвлөгөөн цахимаар явагдах магадлалтай тул Zoom аппликейшны жилийн эрх, видео хурлын төхөөрөмж, нэмж зөөврийн компьютер авах болон бусад шаардлагатай тоног төхөөрөмж авах асуудлыг дэмжиж байна. Глобаль санд санал илгээхээс өмнө Гүйцэтгэх хорооны гишүүд рүү дүрмэнд нийцсэн саналуудыг, санхүүгийн тооцооллын хамт хүргүүлж санал авсаны дараа Глобаль санд санал илгээх нь зүйтэй гэж үзэж байна. 1 сар дуусч байгаа тул цаг хугацаа давчуу байна, тиймээс ирэх 7 хоногт багтаан дээрх үйл ажиллагааг зохион байгуулах боломжтой юу?

**Б.Оюундарь:** Энэ асуудалтай холбоотой санал байна, даргаа. ЭМЯ-ны манай байгууллагыг хариуцсан санхүүгийн албаны ажилтан нь ажлаа өгсөн, түүнчлэн ЭМЯ-аар дамжуулан гүйлгээ хийх асуудал нь маш удаашралтай байдаг. Глобаль сангийн дүрмийн дагуу хэрэгжүүлэх боломжтой саналууд нь тодорхой болсон үүнтэй Гүйцэтгэх хорооны гишүүд танилцаж нэгэнт саналаа өгсөн тул хугацаа алдалгүй Глобаль санд саналаа илгээж батлагдсан санал дээр үндэслэн санхүүжилтээ тооцсон нь илүү үр дүнтэй гэж бодож байна.

**Х.Ганбаатар:** Ажлын албанаас гаргасан энэ саналыг дэмжиж байна. Гишүүдээс ирүүлсэн саналуудаас Глобаль сангийн дүрмэнд нийцэж буй саналуудыг нэгтгэн цаг алдалгүй Глобаль санд явуулж зөвшөөрөл авах нь зүйтэй.

**Б.Оюундарь:** Гүйцэтгэх хорооны хурлыг албан ёсоор Англи болон Монгол хэл дээр протоколжуулан, хурлын шийдвэрийн хамт хавсарган Гүйцэтгэх хорооны гишүүдэд танилцуулж Глобаль санд өргөн барих саналтай байна.

**Ж.Одгарьд:** Оюундарийн гаргасан саналтай санал нэг байна. Гүйцэтгэх хорооны гишүүдээс гаргасан шийдвэрийг Глобаль сан руу илгээн батлагдсан саналын дагуу санхүүгийн тооцооллыг гарган ажиллах нь зүйтэй. ҮЗЗ-ийн зарим гишүүдийг энэ асуудалд татан оролцуулж туслуулах шаардлагатай тохиолдолд ажил хуваарилан хамтран ажиллах хэрэгтэй гэж бодож байна. Цагаан сарын баяр болох гэж байгаатай холбоотой хатуу хөл хорио ахин зарлах гэж байгаа, мөн баярын амралттай холбоотой цаг хугацаа давчуу байгаа тул яаралтай явуулж зөвшөөрөл авах хэрэгтэй гэж бодож байна.

**Х.Ганбаатар:** Одгарьд гишүүний гаргасан энэ санал зөв зүйтэй гэж харж байна. Ажлын албанаас шаардлагатай бол ҮЗЗ-ийн гишүүдтэй хамтран ажиллаж хэмнэгдсэн санхүүжилтын саналаа цаг алдалгүй Глобаль санд өргөн барьж зөвшөөрөл авна уу. Хөтөлбөрийн дагуу хэлэлцэх 1 дэх асуудал дээр өөрсдийн байр сууриа илэрхийлж, саналаа хэлсэн гишүүддээ талархал илэрхийлье, 1 дэх асуудлын үүгээр хааж байна. Хөтөлбөрийн 2 дахь асуудлын талаарх мэдээллийг Оюундарь танилцуулна уу.

**Хөтөлбөр 2. Азийн 8 орны хамтарсан ХДХВ-ийн эрсдэлт бүлгийн хүн амд чиглэсэн төслийн хүрээнд хийгдэх Техникийн дэмжлэгийн тухай товч танилцуулах**

**Б.Оюундарь:** 2021 оны 01 сарын 26-ны өдөр ҮЗЗ-ийн Даргад хаягласан захидлыг Глобаль сангаас ирүүлсэн. Энэ захидалд одоо хэрэгжиж буй Азийн 8 орны хамтарсан SKPA ДОХ-ын төсөл 2021 онд дуусах ба Глобаль сангаас уг төслийн цаашид үргэлжлүүлэн 2022-2024 он хүртэл үргэлжлүүлэхээр болсон ба үүнтэй холбоотой ямар чиглэлээр үйл ажиллагааг бэхжүүлэх ялангуяа Монгол улсын хувьд газар зүйн байршлын хувьд тархмал суурьшилтай байдаг тул эдгээр эрсдэлт бүлгийн хүн амын тусламж үйлчилгээг хэрхэн тогвортой байлгах талаар техникийн дэмжлэг үзүүлэх үйл ажиллагаатай холбоотой уулзалтыг 2 сард зохион байгуулах талаар ҮЗЗ-ийн дэмжлэг болон манлайлалыг хүссэн захидал Алланаас ирүүлсэн. Гүйцэтгэх хорооны хурлын өмнөхөн уг төслийг хариуцаж буй зөвлөхтэй утсаар холбогдож санал солилцсон ба энэ хүн өмнө нь Филиппин улсын ҮЗЗ-ийн даргаар ажиллаж байсан туршлагатай хүн юм.

**Х.Ганбаатар:** Оюундарийн хийсэн мэдээлэлтэй холбоотой гишүүдээс асуулт байна уу? Ази, Номхон далайн 8 орны хамтарсан төслийн хувьд Монгол улс руу чиглэсэн ямар үйл ажиллагаа, ямар хөрөнгө оруулалт хийх вэ?

**Б.Оюундарь:** 8 орны хамтарсан төслийн Монгол улс дахь салбар хүлээн авагчаар Залуус Эрүүл Мэнд ТББ ажилладаг ба Үндсэн хүлээн авагч Австрали улсын ДОХ-ын холбоо буюу тусдаа хөндлөнгийн байгууллага ажилладаг. Одоогийн төслийн хүрээнд хэрэгжиж буй үйл ажиллагаа цаашид үргэлжлэн хэрэгжээд явах ба хэдий хэмжээний санхүүжилт олгох нь одоогоор тодорхойгүй байгаа ба 2 сарын дундуур тодорхой болно гэсэн мэдээллийг Баи Багасао зөвлөх өгсөн.

**Ц.Пүрэвжав:** 8 орны хамтарсан SKPA төслийн хувьд ҮЗЗ-ийн оролцоо хэр байдаг вэ? 8 орон тус бүрийн ҮЗЗ-өөс техникийн тусламж үзүүлэх хүсэлт хүссэн байгаа юу?

**Б.Оюундарь:** 8 орон тус бүрийн ҮЗЗ-д энэхүү техникийн тусламж үзүүлэх хүсэлтийг тавьсан ба тухайн улс бүрийн санхүүжилтийн зарцуулалт болон хяналтын үйл ажиллагааг ҮЗЗ хариуцдаг тул уг төслийн хувьд ҮЗЗ тодорхой хэмжээнд оролцдог гэж ойлгож болно.

**ГҮЙЦЭТГЭХ ХОРООНЫ ШИЙДВЭР:**

**Хөтөлбөр 1. ҮЗЗ-ийн 87 дахь удаагийн хурлын шийдвэрийн дагуу 2020-2021 оны ҮЗЗ-ийн хэмнэгдсэн санхүүжилтийг дахин төлөвлөх саналуудыг танилцуулж хэлэлцэн шийдвэрлэх**

ҮЗЗ-ийн гишүүд болон Гүйцэтгэх хорооны гишүүдээс ирүүлсэн саналуудаас Глобаль сангийн дүрмэнд нийцэж буй саналуудыг нэгтгэн Гүйцэтгэх хорооны хурлын протокол болон шийдвэрийг хавсарган Глобаль санд өргөн барьж зөвшөөрөл авахыг Гүйцэтгэх хорооны нийт гишүүд дэмжин баталлаа.

**Хөтөлбөр 2. Азийн 8 орны хамтарсан ХДХВ-ийн эрсдэлт бүлгийн хүн амд чиглэсэн төслийн хүрээнд хийгдэх Техникийн дэмжлэгийн тухай товч танилцуулах**

Ажлын албаны зохицуулагч Оюундарь Азийн 8 орны хамтарсан ХДХВ-ийн эрсдэлт бүлгийн хүн амд чиглэсэн төслийн хүрээнд хийгдэх Техникийн дэмжлэгийн тухай товч танилцууллаа.

Хурал 16:00 цагт өндөрлөв.

Хянасан: .................................................... Х.Ганбаатар, ҮЗЗ-ийн Дарга

Боловсруулсан: .................................... T.Батчимэг, ҮЗЗ-ийн Ажлын албаны ажилтан